rejauldu/bengali-wikipedia huggingface dataset:
ঘটনাবলী  ১৬৩৯ - ডেরিনিয়ার হরফ প্রথমবারের মত শুক্রগ্রহের গতিবিধি লক্ষ্য করেন। ১৬৪২ - আবেল তাসম্যান তাসমানিয়া আবিষ্কার করেন। ১৭১৫ - টেমস নদীর পানি জমে বরফ হয়ে গিয়েছিল। ১৭৫৯ - বিসুভিয়াসে অগ্ন্যুৎপাত শুরু হয়। ১৮০০ - ফোর্ট উইলিয়াম কলেজের প্রকৃত কর্মযাত্রার সূচনা। ১৮৩১ - বিখ্যাত ব্রিটিশ পদার্থ-বিজ্ঞানী মাইকেল ফ্যারাডে বৈদ্যুতিক আবেশ আবিষ্কার করেন। ১৮৫৯ - চার্লস ডারউইনের অন দ্য অরিজিন অব স্পিসিস বইটি প্রকাশিত হয়। ১৯১৪ - বেনিটো মুসোলিনি ইতালির সোশ্যালিস্ট পার্টি ত্যাগ করেন। ১৯২৩ - বেলজিয়ামে প্রথম বেতার সম্প্রচার শুরু। ১৯২৬ - ভারতের পুদুচেরিতে প্রতিষ্ঠিত হয় শ্রীঅরবিন্দ আশ্রম।  ১৯৩৩ - বঙ্কিমচন্দ্র সেনের সম্পাদনায় আনন্দবাজার পত্রিকা গোষ্ঠীর বিখ্যাত সাহিত্য-সাপ্তাহিক ‘দেশ’ প্রথম প্রকাশিত। ১৯৫০ - ইরানের জাতীয় সংসদের জ্বালানী তেল বিষয়ক কমিটি ইরান অয়েল কোম্পানী ও বৃটেনের মধ্যে সম্পূরক চুক্তি নাকচ করে। ১৯৯৫ - দেড় বছরাধিকাল ধরে সংসদ বয়কট আন্দোলনের প্রেক্ষাপটে বাংলাদেশের পঞ্চম জাতীয় সংসদ ভেঙ্গে দেয়া হয়। ২০০৪ - ইউক্রেনের বিতর্কিত প্রেসিডেন্ট নির্বাচনে ভিক্টর ইয়ানুকোভিচকে বিজয়ী ঘোষণা করা হয়। ২০১২ - বাংলাদেশের আশুলিয়া শিল্পাঞ্চলের নিশ্চিন্তপুর এলাকার তাজরীন পোশাক কারখানায় ভয়াবহ অগ্নিকাণ্ডে ১১২ শ্রমিকের মর্মান্তিক মৃত্যু হয়। আহত হন আরও তিন শতাধিক শ্রমিক।   জন্ম  ১৬৩২ - হল্যান্ডের বিখ্যাত দার্শনিক ও সমাজ-বিজ্ঞানী বারুখ ডি স্পিনোজা। ১৬৫৫ - সুইডেনের রাজা একাদশ চার্লস। ১৭৮৪ -জ্যাকারি টেইলার, মার্কিন যুক্তরাষ্ট্রের দ্বাদশ রাষ্ট্রপতি। ১৮৬০ - কালীপদ বসু, বাঙালি গণিতবিদ ও বিজ্ঞানশিক্ষক। (মৃ.১১/১৯১৪) ১৮৬৪ - অঁরি দ্য ত্যুল্যুজ্‌-লোত্রেক, উনিশ শতকের প্রখ্যাত ফরাসি চিত্রকর। ১৯০৪ - হাতেম আলী খান, একজন যুক্তফ্রন্ট দলীয় রাজনীতিবিদ ও পাকিস্তানের জাতীয় পরিষদের সাবেক সদস্য। ১৯২৬ - নোবেলজয়ী [১৯৫৭] চীনা-মার্কিন পদার্থবিদ সুং দাও লি। ১৯৩০ - কেন ব্যারিংটন, বিখ্যাত ইংরেজ ক্রিকেটার। ১৯৩১ - রবি ঘোষ, বিখ্যাত ভারতীয় বাঙালি চলচ্চিত্র অভিনেতা। (মৃ.০৪/০২/১৯৯৭) ১৯৫৯ - খিজির আহমেদ চৌধুরী বাংলাদেশ সুপ্রিম কোর্টের হাইকোর্ট বিভাগের বিচারক   মৃত্যু  ১৫০৪ - স্পেনের ক্যাস্টিলের রানী প্রথম ইসাবেলা। ১৬৭৫ - গুরু তেগ বাহাদুর, শিখ সম্প্রদায়ের নবম গুরু।   ১৭৪১ - সুইডেনের রানি উলরিকা ইলিওনেরা। ১৮৫৮ - ইরানের কাজার রাজার তৎকালীন প্রধানমন্ত্রী মীর্যা বুজুর্গ ফারাহানী নামে খ্যাত মীয্যা ঈসা। ১৮৮৪ - বাংলা নাটকের প্রথম যুগের নাট্যকার হরচন্দ্র ঘোষ।(জ.১৮১৭) ১৯৩৪ - বীরেন্দ্রনাথ শাসমল,ভারতের বাঙালি জাতীয়তাবাদী আইনজীবী ও রাজনৈতিক নেতা।(জ.২৬/১০/১৮৮১) ১৯৪৯ - বিনয় কুমার সরকার, ভারতীয় সমাজ বিজ্ঞানী। (জ.১৮৮৭) ১৯৬৩ - লি হার্ভে অসওয়াল্ড, মার্কিন প্রেসিডেন্ট জন এফ. কেনেডি’র আততায়ী। ১৯৮২ - বারাক ওবামা সিনিয়র। কেনিয়ার অর্থনীতিবিদ এবং মার্কিন যুক্তরাষ্ট্রের সাবেক প্রেসিডেন্ট বারাক ওবামার বাবা। ২০১৭ - সাধক সংগীতশিল্পী ও নন্দিত বংশীবাদক বারী সিদ্দিকী।   ছুটি ও অন্যান্য   শিক্ষক দিবস, (তুরস্ক)  বিশ্ব সংযুক্ত যমজ দিবস   তথ্যসূত্র    বহিঃসংযোগ   বিষয়শ্রেণী:গ্রেগরীয় পঞ্জিকার দিন বিষয়শ্রেণী:নভেম্বর বিষয়শ্রেণী:অসম্পূর্ণ দিনতারিখ
সিদ্ধার্থ মুখার্জী (জন্ম: ১৯৭০) হলেন একজন ভারতীয়-বংশোদ্ভূত বাঙালি মার্কিন চিকিৎসক ও গদ্যলেখক। ২০১০ সালে তার দি এম্পারার অফ অল ম্যালাডিজ: আ বায়োগ্রাফি অফ ক্যান্সার বইটি প্রকাশিত হয়। এই বইটির জন্য তাকে "জেনারেল নোটিফিকেশন" বিভাগে পুলিৎজার পুরস্কার দেওয়া হয়।   প্রথম জীবন  সিদ্ধার্থ মুখার্জী ভারতের নতুন দিল্লিতে জন্মগ্রহণ করেন। তিনি দিল্লির সেন্ট কলম্বাস স্কুলে পড়াশোনা করেছিলেন। স্ট্যানফোর্ড ইউনিভার্সিটি থেকে বায়োলজিতে মেজর করার পর তিনি রোডস স্কলারশিপ নিয়ে অক্সফোর্ড বিশ্ববিদ্যালয়ে ভরতি হন। এখেন তিনি ইমিউনোলজিতে পিএইচ.ডি. করেন। স্নাতকস্তরের পড়াশোনা শেষ করে তিনি হার্ভার্ড মেডিক্যাল স্কুলে ভরতি হয়ে ইন্টার্নিস্ট হিসেবে প্রশিক্ষণ গ্রহণ করেন এবং ম্যাসাচুয়েটস জেনারেল হসপিটালে একটি অনকোলজি ফেলোশিপ পান।   কর্মজীবন  সিদ্ধার্থ বর্তমানে নিউ ইয়র্ক সিটির কলম্বিয়া ইউনিভার্সিটিতে 'অ্যাসিস্ট্যান্ট প্রফেসর অফ মেডিসিন' পদে কর্মরত।New York Times তাছাড়া তিনি কলম্বিয়া ইউনিভার্সিটি মেডিক্যাল সেন্টারের একজন 'স্টাফ ক্যানসার ফিজিশিয়ান'।Review: "The Emperor of All Maladies: A Biography of Cancer," by Siddhartha Mukherjee - The Denver Post  ২০১০ সালে "সিমোন অ্যান্ড শাস্টার" তার দ্য এম্পারার অফ ম্যালাডিজ: আ বায়োগ্রাফি অফ ক্যান্সার বইটি প্রকাশ করে।The Emperor of All Maladies: a biography of cancer ISBN 9780007367481 এই বইটিতে প্রাচীন মিশর থেকে আধুনিকতম কেমোথেরাপি ও টার্গেটেড থেরাপি পর্যন্ত মানুষের ক্যান্সার রোগনির্ণয় ও চিকিৎসার বিবর্তনের ইতিহাস বিধৃত হয়েছে।The Telegraph - Calcutta (Kolkata) | Frontpage | Chronicler of cancer, emperor of maladies দি ওপরাহ্‌ ম্যাগাজিন বইটিকে "টপ ১০ বুকস অফ ২০১০" তালিকাভুক্ত করে। তাছাড়া বইটি নিউ ইয়র্ক টাইমস-এর "দ্য ১০ বেস্ট বুকস অফ ২০১০"http://www.nytimes.com/2010/12/12/books/review/10-best-books-of-2010.html এবং টাইম ম্যাগাজিনের "টপ ১০ ননফিকশন বুকস" তালিকারও অন্তর্ভুক্ত হয়। ২০১১ সালে বইটি ন্যাশনাল বুক ক্রিটিকস সার্কল অ্যাওয়ার্ড-এ ফাইনালিস্ট হিসেবে মনোনীতও হয়। ১৮ এপ্রিল, বইটি মার্কিন যুক্তরাষ্ট্রের সবচেয়ে সম্মানজনক পুলিৎজার পুরস্কার (জেনারেল নোটিফিকেশন বিভাগে) লাভ করে।  ২০১১ সালে টাইম ম্যাগাজিন ড. মুখার্জীকে পত্রিকার "১০০ মোস্ট ইনফ্লুয়েন্সিয়াল পিপল" তালিকায় অন্যান্য শিল্পী, বিজ্ঞানী ও রাজনীতিবিদদের সঙ্গে অন্তর্ভুক্ত করে।   ব্যক্তিগত জীবন  ড. মুখার্জী নিউ ইয়র্কে বাস করেন। তিনি শিল্পী সারাহ জে-কে বিবাহ করেছেন। তাদের লীলা ও আর্যা নামে দুই কন্যা রয়েছে।An Oncologist Writes 'A Biography Of Cancer' : NPRThe modern history of cancer : The New Yorker   পাদটীকা    বহিঃসংযোগ   Siddhartha Mukherjee Official Website  বিষয়শ্রেণী:১৯৭০-এ জন্ম বিষয়শ্রেণী:বাঙালি লেখক বিষয়শ্রেণী:ভারতীয় বিজ্ঞান লেখক বিষয়শ্রেণী:মেডিক্যাল লেখক বিষয়শ্রেণী:জীবিত ব্যক্তি বিষয়শ্রেণী:জেনারেল ননফিকশন বিভাগে পুলিৎজার পুরস্কার বিজয়ী বিষয়শ্রেণী:বাঙালি বংশোদ্ভূত মার্কিন ব্যক্তি বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:বাঙালি বিজ্ঞানী বিষয়শ্রেণী:হার্ভার্ড মেডিক্যাল স্কুলের প্রাক্তন শিক্ষার্থী বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:মার্কিন যুক্তরাষ্ট্রে ভারতীয় অভিবাসী বিষয়শ্রেণী:ভারতীয় চিকিৎসাবিজ্ঞান লেখক বিষয়শ্রেণী:ভারতীয় চিকিৎসাবৈজ্ঞানিক গবেষক বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:চিকিৎসায় পদ্মশ্রী প্রাপক বিষয়শ্রেণী:২১শ শতাব্দীর ভারতীয় অ-কল্পকাহিনী লেখক বিষয়শ্রেণী:দিল্লির চিকিৎসক বিষয়শ্রেণী:২১শ শতাব্দীর ভারতীয় চিকিৎসক
ভদ্রক লোকসভা কেন্দ্রটি ওড়িশা রাজ্যের ২১ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত এবং মোট ৭ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর ভদ্রক শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল ওড়িয়া।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  ইতিহাস এই লোকসভা কেন্দ্রে ১৯৫১ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।  বিধানসভা কেন্দ্রগুলি লোকসভা কেন্দ্রটি ওড়িশা রাজ্যের ১৪৭ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ওড়িশা বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্র সর্বশেষ ২০১৯ সালে নির্বাচন অনুষ্ঠিত হয়।   সরো বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৪১ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।  শিমুলিয়া  বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৪২ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  ভান্ডারিপোখারি বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৪৩ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  ভদ্রক বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৪৪ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  বাসুদেবপুর বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৪৫ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  ধামনগর বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৪৬ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।  চাঁদবালী বিধানসভা কেন্দ্র এই বিধানসভা কেন্দ্রটি ওড়িশা রাজ্যের বিধানসভা কেন্দ্রগুলির মধ্যে ৪৭ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।  বর্তমান ও প্রাক্তন বিজয়ী সাংসদদের তালিকা  নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও  প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন বিজেডি-এর মঞ্জু লতা মণ্ডল।   ফলাফল  নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ৩ জন প্রার্থীর নাম প্রদান করা হয়েছে।   দল  প্রার্থী   ভোট সংখ্যা  শতাংশ   পরিবর্তন বিজেডি মঞ্জু লতা মণ্ডল	৫,১২,৩০৫	৪১.৮৬ বিজেপিঅভিমন্যু শেঠি	৪,৮৩,৫০২	৩৯.৫১	 ভারতীয় জাতীয় কংগ্রেস মধুমিতা শেঠি	 	     আরও দেখুন   ওড়িশার লোকসভা কেন্দ্রের তালিকা  তথ্যসূত্র   আরও পড়ুন   Surjit S. Bhalla. Citizen Raj: Indian Elections 1952-2019 (2019    Prannoy Roy, Dorab R. Sopariwala . he Verdict:Decoding India's Elections (2019)  বহিঃসংযোগ    ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:ওড়িশার লোকসভা কেন্দ্র বিষয়শ্রেণী:ভদ্রক জেলা বিষয়শ্রেণী:বালেশ্বর জেলা
মোহাম্মদ আকবর লোন (জন্ম: ১৭ ফেব্রুয়ারী ১৯৪৭) একজন কাশ্মীরি রাজনীতিবিদ। তিনি জম্মু ও কাশ্মীর রাজ্যের বিভিন্ন রাজনৈতিক পদে অধিষ্ঠিত হয়েছেন এবং ন্যাশনাল কনফারেন্স রাজনৈতিক দলের সদস্য।   প্রাথমিক জীবন এবং শিক্ষা  লোন সোনাওয়ারি, বান্দিপোরা জেলা, জম্মু ও কাশ্মীরের বাসিন্দা। তিনি আবদুল গনি লোনের ছেলে। তিনি ১৯৭২ সালে আলীগড় মুসলিম বিশ্ববিদ্যালয় থেকে এলএলবি সম্পন্ন করেন।   কর্মজীবন  লোন ২০০৮ সালে জম্মু ও কাশ্মীর বিধানসভার স্পিকার নির্বাচিত হন। ১৫ জানুয়ারী ২০১৩ তারিখে ওমর আবদুল্লাহ সরকারে তাকে মন্ত্রিপরিষদ মন্ত্রী করা হয় এবং উচ্চশিক্ষা মন্ত্রীর দায়িত্ব দেওয়া হয়।  ২০১৯ সালে তিনি পিডিপি, বিজেপি, কংগ্রেস এবং আরও পাঁচজন প্রার্থীর মধ্যে চতুর্মুখী প্রতিযোগিতায় বারামুল্লা থেকে লোকসভা আসন জিতেছিলেন।  কেন্দ্রীয় সরকার জম্মু ও কাশ্মীরের বিশেষ মর্যাদা বাতিল করার পর তিনি তার সহকর্মী লোকসভার সাংসদ, বিচারপতি হাসনাইন মাসুদির সাথে মিলে সুপ্রিম কোর্টে এই প্রত্যাহারের সাংবিধানিক বৈধতাকে চ্যালেঞ্জ করে একটি লিখিত আবেদন দাখিল করেন।  তিনি ২০১৪ সালের জম্মু ও কাশ্মীর বিধানসভা নির্বাচনে সোনাওয়ারি বিধানসভা কেন্দ্র থেকে ন্যাশনাল কনফারেন্সের প্রতিনিধিত্ব করে জয়ী হন।   নির্বাচনী ফলাফল   নির্বাচন নির্বাচনী এলাকাদল ফলাফল ভোটের শতাংশ প্রতিদ্বন্দ্বী প্রার্থীপ্রতিদ্বন্দ্বী দল প্রতিদ্বন্দ্বী ভোটের শতাংশসূত্র২০১৪সোনাওয়ারি৪০.৫৩%ইয়াসির রেশি৪০.০২%২০০৮সোনাওয়ারি৩৯.৭৪%আবিদ হুসেইন আনসারি১৫.৭১%২০০২সোনাওয়ারি৫৮.০৫%মোহাম্মদ ইউসুফ পার্রে২৯.২২%১৯৯৬সোনাওয়ারি৩৯.২৪%মোহাম্মদ ইউসুফ পার্রে৪১.১৫%১৯৮৩সোনাওয়ারি১৬.৫৭%গুলাম রাসুল বাহার৫৮.৩০%১৯৭৭সোনাওয়ারি৩২.০১%আবদুল আজিজ পার্রে৬৭.৯৯%   তথ্যসূত্র   বিষয়শ্রেণী:জম্মু ও কাশ্মীর বিধানসভার ডেপুটি স্পিকার বিষয়শ্রেণী:জম্মু ও কাশ্মীরের লোকসভা সদস্য বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:জম্মু ও কাশ্মীরের জনতা পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪ বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮ বিষয়শ্রেণী:বারমুলা জেলার ব্যক্তি বিষয়শ্রেণী:সপ্তদশ লোকসভার সদস্য বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী বিষয়শ্রেণী:জম্মু ও কাশ্মীর বিধানসভার স্পিকার বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:১৯৪৭-এ জন্ম
ইতিহাস    ঘটনাবলী   ১৮৪১ইং - হংকংব্রিটিশ সাম্রাজ্যের আওতাধীন হয়।  ১৯৩৪ইং - আলোকচিত্র এবং ইলেকট্রনিকস্‌ কোম্পানী হিসেবে ফুজিফিল্ম কোম্পানীর যাত্রা শুরু।  ১৯৬৯ইং - তৎকালীন পূর্ব-পাকিস্তানে (বর্তমান বাংলাদেশে) পুলিশ কর্তৃক আমানুল্লাহ আসাদুজ্জামান নিহত। বাংলাদেশের স্বাধীনতা যুদ্ধের জন্য এ ঘটনাটি বেশ প্রভাব বিস্তার করেছিল বলে ইতিহাসবেত্তাদের ধারণা। শহীদ আসাদকে ঘিরেই বাংলাদেশের আধুনিক কবি শামসুর রাহমান রচনা করেছেন আসাদের শার্ট কবিতাটি।  ২০০৯ইং - মার্কিন যুক্তরাস্ট্রের ৪৪তম এবং প্রথম আফ্রো-আমেরিকান হিসেবে বারাক ওবামা'র রাষ্ট্রপতি হিসেবে শপথ গ্রহণ।  জন্ম   ১৮৭৩ইং - ইয়োহানেস ভিলহেল্ম ইয়েনসেন, ডেনীয় ঔপন্যাসিক, কবি এবং প্রাবন্ধিক।  ১৯৪৯ইং - ইয়োরান প্যাশন, সুইডেনের প্রধানমন্ত্রী।  ১৯৮১ইং - ওয়েন হারগ্রিভস, একজন ইংরেজ পেশাদার ফুটবল খেলোয়াড়।  ১৯৮৭ইং - হাফিজ খান, সফটওয়্যার ডেভেলাপার এবং প্রোগ্রামার.   মৃত্যু   ১৯৬৯ইং - আমানুল্লাহ আসাদুজ্জামান, তৎকালীন পূর্ব পাকিস্তানের (বর্তমান: বাংলাদেশ) একজন শহীদ ছাত্রনেতা।  ১৯৯৩ইং - অড্রে হেপবার্ন, খ্যাতিমান মার্কিন অভিনেত্রী।  ১৯৯৪ইং - স্যার আলেক্সান্ডার ম্যাথিউ বাজবি, একজন স্কটিশ ফুটবল খেলোয়াড় ও ম্যানচেস্টার ইউনাইটেডের সাবেক ম্যানেজার।   ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:মাঘ
পার্থ মুখোপাধ্যায় (জন্ম ২১ সেপ্টেম্বর ১৯৪৭ - মৃত্যু ২৫ ডিসেম্বর ২০১৭) ভারতীয় বাংলা চলচ্চিত্র সিলভার স্ক্রিনের একজন অত্যন্ত জনপ্রিয় অভিনেতা। তিনি ধন্যি মেয়ে, অগ্নীশ্বর, বাঘ বন্দি খেলা, আমার পৃথিবী -র মতো জনপ্রিয় চলচ্চিত্রে অভিনয় করেছেন। তিনি একাধিক চলচ্চিত্রে মহানায়ক উত্তম কুমারের সঙ্গে অভিনয় করেছিলেন। বিশেষত ধন্যি মেয়ে চলচ্চিত্রে উত্তমকুমারের ছোট ভাই বগলার চরিত্রে অত্যন্ত জনপ্রিয় হন পার্থ মুখোপাধ্যায়। অধিকাংশ দর্শকই তাঁকে বগলা নামেই মনে রেখেছেন।   প্রাথমিক জীবন  পার্থ মুখোপাধ্যায় ২১ সেপ্টেম্বর ১৯৪৭ সালে পশ্চিমবঙ্গের কলকাতায় জন্মগ্রহণ করেন । কলকাতার চক্রবেড়িয়া উচ্চমাধ্যমিক বিদ্যালয় থেকে পড়াশোনা করেন।  উচ্চমাধ্যমিক পরীক্ষায় উত্তীর্ণ হওয়ার পর তিনি ১৯৬৫ সালে চারুচন্দ্র কলেজে থেকে বি.কম পাশ করেন এবং পরে কলকাতা বিশ্ববিদ্যালয়ে এম.কম এ ভর্তি হন কিন্তু চলচ্চিত্রে অফারের কারণে পরীক্ষা দিতে  পারেননি।   চলচ্চিত্র জীবন  ১৯৫৮ সালে চিত্ত বসু পরিচালিত মা চলচ্চিত্রে শিশু অভিনেতা হিসাবে প্রথম আত্মপ্রকাশ। তার পর তিনি ৬০ এর দশকে বেশ কয়েকটি স্মরণীয় চরিত্রে অভিনয় করেন। রবীন্দ্রনাথ ঠাকুরের ছোটগল্পের উপর ভিত্তি করে তপন সিনহা তাকে বাংলা চলচ্চিত্র অতিথিতে নায়ক হিসেবে অভিনয় করেন। সেইসময় ভেনিস ফিল্ম ফেস্টিভালে অংশ নিয়েছিল কিন্তু মাত্র কয়েকটি ভোটে সেরা অভিনেতার পুরস্কার মিস করেছিলেন। এছাড়া তিনি তপন সিনহার আপনজন চলচ্চিত্রে অভিনয় করেছেন। কমেডি, সিরিয়াস এবং ট্র্যাজিক সব ভূমিকাতেই নিজেকে সঠিকভাবে প্রস্তুত করেছিলেন। তিনি ধন্যি মেয়ে, অগ্নীশ্বর, বাঘ বন্দি খেলা, আমার পৃথিবী -র মতো জনপ্রিয় চলচ্চিত্রে অভিনয় করেছেন। তিনি একাধিক চলচ্চিত্রে মহানায়ক উত্তম কুমারের সঙ্গে অভিনয় করেছিলেন। বিশেষত ধন্যি মেয়ে চলচ্চিত্রে উত্তমকুমারের ছোট ভাই বগলার চরিত্রে অত্যন্ত জনপ্রিয় হন পার্থ মুখোপাধ্যায়। অধিকাংশ দর্শকই তাঁকে বগলা নামেই মনে রেখেছেন। তিনি চলচ্চিত্র ছাড়াও বেশ কিছু বাংলা টিভি সিরিয়ালেও দীর্ঘদিন অভিনয় করেন। এছাড়াও তিনি একজন সঙ্গীত শিল্পী ছিলেন। তিনি সঙ্গীত পরিচালক অশিমা ভট্টাচার্যকে বিয়ে করেন। বাংলা চলচ্চিত্রে অবদানের জন্য পার্থ মুখোপাধ্যায়কে একটি বিশেষ পুরস্কারে ভূষিত করেছিল টিএমসির নেতৃত্বাধীন রাজ্য সরকার।   মৃত্যু  পার্থ মুখোপাধ্যায় বার্ধক্যজনিত রোগে ভুগছিলেন। তিনি অসুস্থ হয়ে হাসপাতালে ভর্তি হন এবং হৃদরোগে আক্রান্স হয়ে শেষ নিঃশ্বাস ত্যাগ করেন। তাঁর মৃত্যুকালে বয়স হয়েছিল ৭০বছর।   চলচ্চিত্রের তালিকা   মা (১৯৫৮)  অতিথি (১৯৬৫)  গল্প হলো সত্তি (১৯৬৬) অলোকের চরিত্রে   বালিকা বধূ (১৯৬৭)  হাটে বাজারে (১৯৬৭)  আপনজন (১৯৬৮)  ধন্যি মেয়ে (১৯৭১) বগলার চরিত্রে  আজকের নায়ক (১৯৭২)  অগ্নীশ্বর (১৯৭৫)  বাঘ বন্দি খেলা (১৯৭৫)  ফরার (১৯৭৫) (হিন্দি)   সেই চোখ (১৯৭৬) অমলের চরিত্রে  দম্পতি (১৯৭৬)  জয় মা তারা (১৯৭৮)  দুই পুরুষ (১৯৭৮)  ঘটকালী (১৯৭৯)   পার(চলচ্চিত্র) (১৯৮৪) (হিন্দি)  আমর পৃথিবী (১৯৮৫)  অবশেষে (১৯৮৫)  পেয়ার ঝুকতা নাহি (১৯৮৫) (হিন্দি)  রেহগুজার (১৯৮৫)  ছেলেটা (১৯৮৬)   নান আদিমাই ইল্লাই (১৯৮৬) (তামিল)  অভাগিনী (১৯৯১)  পুরন্দর   তথ্যসূত্র    বহিঃসংযোগ  পার্থ মুখোপাধ্যায় - আইএমডিবি  বিষয়শ্রেণী:১৯৪৭-এ জন্ম বিষয়শ্রেণী:২০১৭-এ মৃত্যু বিষয়শ্রেণী:বাংলা চলচ্চিত্র অভিনেতা বিষয়শ্রেণী:বাঙালি অভিনেতা বিষয়শ্রেণী:কলকাতার ব্যক্তি বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:২০শ শতাব্দীর ভারতীয় অভিনয়শিল্পী বিষয়শ্রেণী:বাঙালি ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
শেষ রক্ষা ২০২৪ সালের একটি বাংলা ভাষার ভারতীয় প্রণয়ধর্মী নাট্য চলচ্চিত্র। এটি পরিচালনা করেছেন অভিজিৎ গুহ ও সুদেষ্ণা রায়। প্রধান চরিত্রে অভিনয় করেছেন ইন্দ্রনীল সেনগুপ্ত ও পার্ণো মিত্র। ২০২৪ সালের ১৪ই জানুয়ারি চলচ্চিত্রটি জি বাংলা সিনেমায় প্রদর্শন করা হয়।  অভিনয়শিল্পী  ইন্দ্রনীল সেনগুপ্ত  পার্ণো মিত্র  সুস্মিতা চট্টোপাধ্যায়  সোমরাজ মৈতি তথ্যসূত্র   বহিঃসংযোগ  বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র
খায়ের বেগ (মৃত্যু: ১৫২২) ১৫১৭ সাল থেকে ১৫২২ সালে তাঁর মৃত্যুর আগ পর্যন্ত উসমানীয় সাম্রাজ্যের অধীনে থাকা মিশর শাসন করেছিলেন।Süreyya, Bey Mehmet, Nuri Akbayar, and Seyit Ali. Kahraman. Sicill-i Osmanî. Beşiktaş, İstanbul: Kültür Bakanlığı Ile Türkiye Ekonomik Ve Toplumsal Tarih Vakfı'nın Ortak Yayınıdır, 1890. Print. মিশর বিজয়ে সহায়তার জন্য উসমানীয় সাম্রাজ্যের সুলতান প্রথম সেলিম তাকে গভর্নরের পদ প্রদান করেন।   জীবনী  আবখাজিয়ান বংশোদ্ভূত হওয়ার কারণে,А.Ш.Кадырбаев, Сайф-ад-Дин Хайр-Бек - абхазский "король эмиров" Мамлюкского Египта (1517-1522), "Материалы первой международной научной конференции, посвященной 65-летию В.Г.Ардзинба". Сухум: АбИГИ, 2011, pp. 87-95 তিনি আলেপ্পোর প্রাক্তন মামলুক গভর্নর ছিলেন। তিনি মারজ-ই-দাবিকের যুদ্ধে উসমানীয় সাম্রাজ্যের বিজয়ে অবদান রেখেছিলেন। উসমানীয়দের মামলুক বিজয় এবং মামলুক সালতানাতের অবসানের পর উজির ইউনুস পাশাকে মিশরের গভর্নর করা হয়। তবে উসমানীয় সুলতান সেলিম ইউনুস পাশার ঘুষ ও চাঁদাবাজির দুর্নীতি সম্পর্কে জানতে পারলে খায়ের বেগকে মিশরের গভর্নরের দায়িত্ব দেওয়া হয়।  তাঁর বাসভবন ছিল আমির আলিন আক প্রাসাদ এবং তিনি আমির খায়েরবাক মসজিদ নির্মাণ করেছিলেন।   ব্যক্তিগত জীবন  তিনি সুলতান নাসির মুহাম্মাদ ইবনে কাইতবে (শাসনকাল ১৪৯৬-১৪৯৮) এবং সুলতান আবু সাইদ কানসুহ (শাসনকাল ১৪৯৮-১৫০০) এর বিধবা স্ত্রী মিসিরবেকে (মৃত্যু ১৫২২) বিয়ে করেছিলেন। বিভিন্ন সূত্র অনুসারে জানা যায়, খায়ের বেগ তার স্ত্রী মিসিরবেকে মারাত্মকভাবে নির্যাতন করতেন এবং এই দম্পতি আলাদা হয়ে গিয়েছিলেন।Albrecht Fuess, “How to marry right: Searching for a royal spouse at the Mamluk court of Cairo in the fifteenth century”, DYNTRAN Working Papers, n° 21, online edition, February 2017, available at: http://dyntran.hypotheses.org/1761   আরও দেখুন   মিশরের উসমানীয় গভর্নরদের তালিকা  মারজ-ই-দাবিকের যুদ্ধ  উসমানীয়-মামলুক যুদ্ধ (১৫১৬-১৫১৭)   তথ্যসূত্র    আরও পড়ুন     বিষয়শ্রেণী:১৫২২-এ মৃত্যু বিষয়শ্রেণী:মিশরের উসমানীয় গভর্নর বিষয়শ্রেণী:আবখাজিয়া বংশোদ্ভূত উসমানীয় সাম্রাজ্যের ব্যক্তি বিষয়শ্রেণী:১৬শ শতাব্দীর মিশরের উসমানীয় গভর্নর
কাজাখস্তান জাতীয় অলিম্পিক কমিটি (; এছাড়াও সংক্ষেপে আইওসি কোড কেএজেড দ্বারা পরিচিত) হলো কাজাখস্তানের জাতীয় অলিম্পিক কমিটি। এই সংস্থাটির ১৯৯০ সালে প্রতিষ্ঠিত হয়েছে; প্রতিষ্ঠার ২ বছর পর ১৯৯২ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর কাজাখস্তানের আস্তানায় অবস্থিত।  বর্তমানে কাজাখস্তান জাতীয় অলিম্পিক কমিটির সভাপতির দায়িত্ব পালন করছেন গেন্নাদি গোলোভকিন, যিনি ২০২৪ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন আলিমঝান আকায়েভ।  ইতিহাস ১৯৯০ সালে কাজাখস্তানের বহু-ক্রীড়ার সর্বোচ্চ সংস্থা হিসেবে কাজাখস্তান জাতীয় অলিম্পিক কমিটি প্রতিষ্ঠিত হয়েছে। তিমুর দোসিমবেতভ এই সংস্থার প্রথম সভাপতির দায়িত্ব পালন করেছেন, যিনি ১৯৯০ হতে ১৯৯২ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় ছয় বছর পর কাজাখস্তান ১৯৯৬ গ্রীষ্মকালীন অলিম্পিকে অংশগ্রহণ করার মাধ্যমে গ্রীষ্মকালীন অলিম্পিক গেমসে অভিষেক করেছে; অন্যদিকে, ১৯৯৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে কাজাখস্তান  তথ্যসূত্র  বহিঃসংযোগ     এএনওসিতে কাজাখস্তান জাতীয় অলিম্পিক কমিটি   অলিম্পিডিয়ায় কাজাখস্তান জাতীয় অলিম্পিক কমিটি   অলিম্পিক.কমে কাজাখস্তান জাতীয় অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে কাজাখস্তান বিষয়শ্রেণী:কাজাখস্তানের ক্রীড়া পরিচালনা পরিষদ বিষয়শ্রেণী:১৯৯০-এ কাজাখস্তানে প্রতিষ্ঠিত বিষয়শ্রেণী:১৯৯০-এ প্রতিষ্ঠিত ক্রীড়া সংস্থা
ইবরাহীম খাঁ (১ সেপ্টেম্বর  ১৮৯৪ - ২৯ মার্চ ১৯৭৮) উপমহাদেশের প্রখ্যাত সাহিত্যিক ও সমাজ সংস্কারক।http://www.prothomalo.com/print/news/340528 তিনি বৃহত্তর ময়মনসিংহের টাঙ্গাইলের তৎকালীন ভুঞাপুর থানার অন্তর্গত বিরামদী গ্রামে জন্মগ্রহণ করেন। তার বাবার নাম শাবাজ খাঁ ও মায়ের নাম রতন খানম। ইবরাহীম খাঁ ১৯৭৮ সালের ২৯ মার্চ ঢাকায় মৃত্যুবরণ করেন।   শিক্ষা জীবন  ইব্রাহীম খাঁ ১৯০৬ সালে জামালপুরের সরিষাবাড়ির পিংনা উচ্চ বিদ্যালয়ে ভর্তি হন। তিনি ১৯১২ সাল পর্যন্ত এখানে অধ্যয়ন করেন। সাহিত্যিক প্রিন্সিপাল ইব্রাহীম খাঁ প্রথম মুসলমান ছাত্র যিনি পিংনা উচ্চ বিদ্যালয় থেকে এন্ট্রাস (বর্তমান এস.এস.সি) পাশ করেন। ১৯১৯ সালে কলকাতা বিশ্ববিদ্যালয় থেকে এম.এ.পাস করে তিনি অধ্যাপনায় নিয়োজিত হন ও করটিয়া সাদত কলেজের অধ্যক্ষ নিযুক্ত হন। ১৯২৪ সালে আইনে স্নাতক পাস করে তিনি ময়মনসিংহ বারের আইনজীবী হিসেবে ওকালতি শুরু করেন। তিনি ১৯৪৮ সাল থেকে ১৯৫৩ সাল পর্যন্ত তৎকালীন পূর্ব পাকিস্তান মাধ্যমিক শিক্ষাবোর্ডের চেয়ারম্যান ছিলেন।   সাহিত্য কর্ম  ইবরাহীম খাঁ স্মৃতিকথা, শিক্ষা-সাহিত্য-ধর্ম-বিষয়ক প্রবন্ধ, নাটক, ভ্রমণ কাহিনী, রসরচনা, গল্প, উপন্যাস, ইতিহাস ও জীবনচরিত, শিশু সাহিত্য, পাঠ্য বই ও অনুবাদ মিলিয়ে শতাধিক গ্রন্থ রচনা করেছেন। অনেক দায়িত্বপূর্ণ পদে কর্মব্যস্ত থেকেও অনলসভাবে তিনি বিশাল সাহিত্য ভান্ডার রচনা করেছেন। সাহিত্যের সকল শাখায়ই তিনি স্বচ্ছন্দে সফলতার সঙ্গে পদচারণা করেছেন। মুসলমান সমাজের সাংস্কৃতিক ও রাজনৈতিক জীবনের পুনর্জাগরণের প্রয়াস তার লেখনীতে প্রকাশ পেয়েছে।   ব্রিটিশ বিরোধী আন্দোলন  ব্রিটিশ ভারতে মুসলমানদের করুণ অবস্থা প্রত্যক্ষ করে মহাপ্রাণ মনীষী ইবরাহীম খাঁ কর্মজীবনের শুরুতেই অসহযোগ আন্দোলন এবং খেলাফত আন্দোলনে জড়িয়ে পড়েন। এই আন্দোলন তার গভীরভাবে জনজীবনের সাথে প্রত্যক্ষ পরিচয়ের ভিত তৈরি করে দেয়। সেই সময় মুসলিম মনে আত্মসম্মানবোধ জাগ্রত করার জন্য তিনি ইতিহাস, সমকালীন জীবন নিয়ে, ইসলামের গৌরবময় অধ্যায় নিয়ে লিখেছেন- এটাকেই তিনি তপস্যা বলেছেন। ব্রিটিশ ভারতে নিগৃহীত পণ্ডিতদেরকে তিনি তার কলেজে সুযোগ দিতেন- এমনকি অন্যত্র বহিষ্কৃত ছাত্ররাও তার আশ্রয়ে পড়াশোনার সুযোগ পেয়েছে। তিনি তার নিজের বিশ্বাসে দৃঢ় ছিলেন, কিন্তু অন্যের মতবাদকে বিন্দুমাত্র অশ্রদ্ধা করতেন না। উদার মানবতাবাদী ইবরাহীম খাঁর সাহিত্যচর্চার প্রধান উৎসই শিক্ষা এবং সংস্কার- তিনি মূলত সংস্কারকই। অসংখ্য শৈবালদামে আচ্ছন্ন স্রোতধারার সংস্কারকেও কিছুটা বিপ্লবী ভূমিকা গ্রহণ করতে হয়- তিনি তা করেছেন।   উল্লেখযোগ্য গ্রন্থ    ছোটদের জন্য গ্রন্থ    উপন্যাস ও ছোটগল্প    ধর্মবিষয়ক    শিক্ষা, সমাজ ও সাহিত্য    অনুবাদ    ইংরেজি রচনা    তথ্যসূত্র    বহিঃসংযোগ   বিষয়শ্রেণী:বাঙালি সাহিত্যিক বিষয়শ্রেণী:টাঙ্গাইল জেলার ব্যক্তি বিষয়শ্রেণী:১৮৯৪-এ জন্ম বিষয়শ্রেণী:১৯৭৮-এ মৃত্যু বিষয়শ্রেণী:নাটকে বাংলা একাডেমি সাহিত্য পুরস্কার বিজয়ী বিষয়শ্রেণী:শিক্ষা ও গবেষণায় একুশে পদক বিজয়ী বিষয়শ্রেণী:বাংলাদেশী পুরুষ লেখক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:আনন্দ মোহন কলেজ, ময়মনসিংহের প্রাক্তন শিক্ষার্থী বিষয়শ্রেণী:১৮৯০-এর দশকে জন্ম বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলা ভাষা আন্দোলনের সক্রিয় কর্মী বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:সিতারা-ই-ইমতিয়াজ প্রাপক বিষয়শ্রেণী:পাকিস্তান জাতীয় পরিষদ সদস্য ১৯৬২-১৯৬৫ বিষয়শ্রেণী:বঙ্গীয় আইনসভার সদস্য ১৯৪৬-১৯৪৭ বিষয়শ্রেণী:পূর্ববঙ্গ আইনসভার সদস্য ১৯৪৭-১৯৫৪
পদ্মা সরকারি কলেজ বাংলাদেশের ঢাকা জেলার দক্ষিণতম উপজেলা দোহারের মুকসুদপুর অঞ্চলের একটি শিক্ষাপ্রতিষ্ঠান। যা ১৯৯২ সালে প্রতিষ্ঠিত হয়।  এটি ঢাকা জেলার দোহার উপজেলার মুকসুদপুর ইউনিয়নে অবস্থিত।  উপলব্ধ কোর্স ব্যাচেলর ডিগ্রি (পাস) কোর্স  বিএ (পাস)  বিএসএস (পাস)  বিবিএস (পাস) ব্যাচেলর ডিগ্রি অনার্স কোর্স  সামাজিক কাজ  অ্যাকাউন্টিং  ব্যবস্থাপনা   তথ্যসূত্র   বিষয়শ্রেণী:ঢাকা জেলার মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
ইভ সিজার একজন আন্তর্জাতিক ক্রিকেটার৷  তিনি ১৯৯৩ সালে ওয়েস্ট ইন্ডিজ মহিলা দলের পক্ষে ৬ টি ম্যাচ খেলেছিলেন। যেখানে তার সর্বোচ্চ স্কোর ছিল ৭৮।  ২০১৯ সালের ফেব্রুয়ারি মাসে, ২০১৮ সালের ত্রিনিদাদ ও টোবাগো বিভাগের পুরস্কার দেবার সময় ক্রিকেটের জন্য সিজারকে "আইকন" হিসাবে স্বীকৃত দেওয়া হয়েছিল৷ Shamfa Cudjoe - MP Tobago West - February 8, 2019 post @Facebook.com Retrieved December 14, 2019.   তথ্যসূত্র   বিষয়শ্রেণী:২০০২-এ মৃত্যু বিষয়শ্রেণী:ওয়েস্ট ইন্ডিজের নারী ক্রিকেটার বিষয়শ্রেণী:ওয়েস্ট ইন্ডিজের নারী একদিনের আন্তর্জাতিক ক্রিকেটার বিষয়শ্রেণী:ত্রিনিদাদ ও টোবাগোর নারী ক্রিকেটার